Σύμφωνα με τις σχετικές διατάξεις του Π.Δ. 126/2016, όπως τροποποιήθηκε από τους ν.4692/2020 και ν.4823/2021, οι γραπτές ανακεφαλαιωτικές προαγωγικές και απολυτήριες εξετάσεις των Γυμνασίων

* Διεξάγονται στα μαθήματα

1. Νεοελληνική Γλώσσα και Γραμματεία, ήτοι Γλωσσική Διδασκαλία και Νεοελληνική Λογοτεχνία
2. Αρχαία Ελληνική Γλώσσα και Γραμματεία, ήτοι Αρχαία Ελληνική Γλώσσα και Αρχαία Ελληνικά Κείμενα από Μετάφραση
3. Ιστορία
4. Μαθηματικά
5. Φυσική
6. Βιολογία
7. Αγγλικά

* Διεξάγονται σε εξεταστική περίοδο που διαρκεί από την 1η έως τη 15η Ιουνίου
* Η διάρκεια των γραπτών προαγωγικών και απολυτηρίων εξετάσεων είναι δίωρη για όλα τα εξεταζόμενα μαθήματα, εκτός από τα μαθήματα της Νεοελληνικής Γλώσσας και Γραμματείας και της Αρχαίας Ελληνικής Γλώσσας και Γραμματείας, των οποίων οι δύο αντίστοιχοι κλάδοι, Γλωσσική Διδασκαλία-Νεοελληνική Λογοτεχνία και Αρχαία Ελληνική Γλώσσα-Αρχαία Ελληνικά Κείμενα από Μετάφραση, συνεξετάζονται σε τρίωρη εξέταση

Σε περίπτωση αλλαγής των ανωτέρω με νεότερη εγκύκλιο του Υπουργείου θα ενημερωθείτε από το σχολείο.